Здравейте,  

искам да се допитам относно следния казус. По време на следването ми в Германия през 2012, изкарах книжка в София през една от по-дългите ваканиции. Края на миналата година отидох в общината в Мюнхен да я земеня с немска, но оттам ми отвърнаха, че книжката ми е неправомерно изкарана в Бългрия. Причината, която изтъкнаха бе, че по времето на курса и шофьорския изпит в София, съм бил непрекъснато регистриран в Германия. Наскоро получих и писмо от немските власти, че са се свързали с България и са анулирали книжката ми. Българските власти дори и не ме уведомиха за това тяхно решение. Според законодателството в Германия, ако си студент в Германия не губиш местожителството си в България. Намерих подобен закон и в българското законодателство (Допълнителните разпоредби на Закона за движение по пътищата, пар. 6, т. 46), според който следването в университет или друго учебно заведение не се смята за смяна на обичайното пребиваване (през цялото ми следване баща ми плащаше социални осигуровки в България, защото смятах след следването ми да се върна в България).  

Искам да попитам как мога да обжалвам решението на българските власти?


Много Ви благодаря предварително.  

Поздрави,  

Мария Михайлова




Анулирано свидетелство за управление на МПС поради местожителство в Германия
============================================================================

 

Здравейте, госпожо Митова,


много Ви благодаря за отговора. Акт в България така и не съм получила. Научих, че българската ми книжка е анулирана от немските власти. В момента се опитвам да се свържа с полицията в България, за да ми бъде пратен официален документ, за да мога да обжалвам, защото смятам, че анулирането е неправомерно. Ще се свържа отново с вас, когато имам отговор от полицията.


Благодаря,  

Мария Михайлова




Здравейте, Мария Михайлова, 


точната разпоредба на пар. 1 от ДР на ЗДвП гласи – “обичайно пребиваване в Република България” е мястото, където дадено лице обикновено живее повече от 185 дни през последните 12 последователни месеца поради лични или трудови връзки, или ако лицето няма трудови връзки – поради лични връзки, които сочат тясна обвързаност на лицето с мястото, където то живее.  

За обичайно пребиваване на лице, чиито трудови връзки са на различно място от личните му връзки и което вследствие на това последователно пребивава на различни места в две или повече държави членки, се смята мястото, където са личните му връзки, при условие че лицето редовно се връща там. Спазването на последното условие не е необходимо, ако лицето пребивава в дадена държава членка за изпълнение на задача с определена продължителност. Следването в университет или в друго учебно заведение не се смята за смяна на обичайно пребиваване.”


Както описвате случая, може да се подаде жалба срещу акта, с който е анулирано свидетелството Ви за МПС, но следва да се прегледат документи от адвокат и да се спази срокът за обжалване.  

Можете да се свържете с мен за преглед на документи. 


Поздрави,  

адв. Николина Митова  

0898 303092


